[{"text_idx": "#000000", "text": "Osakidetzako ikerketa-proiektuetan diharduten pertsonen % 66 emakumeak dira"}, {"text_idx": "#000001", "text": "Otsailak 11, zientziako emakumeen eta nesken nazioarteko eguna. Osakidetzak 40 urte bete ditu, eta markako datuak aurkeztu ditu ikerketa-proiektuetan parte hartzen duten emakumeei dagokienez. Izan ere, Osakidetzaren Emakumeen eta Gizonen Berdintasunerako I. Planean jasotako ekintza nagusietako bat da Osakidetzako ikertzaileen artean eta ikerketa-taldeen lidergoan emakumeen presentzia sustatzea."}, {"text_idx": "#000002", "text": "Osakidetzako zentroetan osasunaren esparruko ikerketan diharduten 2.703 pertsonetatik, 1.803 emakumeak dira, hau da, % 66. Guztiek bikaintasuneko osasun-ikerketa egiten dute Euskadin, Bioaraba, Biocruces Bizkaia, Biodonostia eta Kronikgune izeneko osasun-ikerketako institutuetan. Gainera, azpimarratu beharra dago gero eta emakume gehiagok hartzen dutela beren gain proiektu horien lidergoa. Zehazki, ikertzaile nagusien % 56 emakumeak dira, hau da, 453tik 252."}, {"text_idx": "#000003", "text": "Bioaraba, Biocruces-Bizkaia, Biodonostia eta Kronikgune osasun-ikerketako institutuek ikerketa translazionala egiten dute, hau da, haien jarduera ezagutza zientifikoak jardunbide klinikora eramateko prozesua bizkortzera bideratuta dago (nazioarteko gomendioen arabera), baita ikerketan eta berrikuntzan prestatzera ere."}, {"text_idx": "#000006", "text": "Azpimarratu beharra dago, halaber, garatzen ari diren proiektuen kopuruak, saiakuntza klinikoak barnean hartuta, % 23ko igoera izan duela azken lau urteetan. Proiektu horien artean, euskal enpresekin eta eragile zientifiko teknologikoekin lankidetzan egindako proiektuak nabarmentzen dira. Izan ere, 59 izan ziren 2018. urtean, eta 136 izan dira 2022an."}, {"text_idx": "#000007", "text": "Osasun Sailak eta Osakidetzak, ikerketan diharduten zentroetako profesionalekin batera, bat egin dute aurten ere Zientziako Emakumeen eta Nesken Nazioarteko Egunarekin. Egun horren bidez, emakumeek eta neskek zientzian bete-betean eta berdintasunez parte hartu ahal izateko helburua lortu nahi da, sektore horretan dagoen genero-arrakala murriztu ahal izan dadin."}, {"text_idx": "#000009", "text": "\u00abBiodibertsitatea erlauntzean\u00bb, 20.000 especies de ABEJAS filmean"}, {"text_idx": "#000011", "text": "Agenda No hay pro\u0301ximos eventos actualmente."}, {"text_idx": "#000012", "text": "No hay pro\u0301ximos eventos actualmente."}, {"text_idx": "#000013", "text": "Adituek ohartarazi dute bronkiolitis kasuen gailurra hurrengo asteetarako espero dela(Espan\u0303ol) Sonia Gaztanbide: La herencia tiene un papel importante en la diabetesBiblioterapia: liburuak sendagai\nsubcattarget = '.' + jQuery(this).attr('data-subcat');"}]